רחל שיין ארגמן

רחל שיין ארגמן (נולדה ב-13 ביולי 1955) היא שחקנית, יוצרת, כותבת, במאית, עורכת תוכן, מפיקה ומדבבת ישראלית. לשעבר חברה בוועד האקדמיה הישראלית לקולנוע וטלוויזיה.

ביוגרפיה
הייתה סולנית להקת חיל האוויר, שם ביצעה את השירים "מוכרחים להמשיך לנגן" ו"תמיד עולה המנגינה" שהפכו לנכסי צאן ברזל.

קריירה בתיאטרון ובקולנוע
ב-1976 שיחקה לצד שייקה אופיר בהצגה "אלף פרצופים". למדה תיאטרון באוניברסיטת תל אביב, ולאחר הלימודים כיכבה בתיאטרון הקאמרי בתפקיד הדסה בהצגה "ינטל" לצדה של ג'יטה מונטה, ובתפקיד ג'סיקה בהצגה "הסוחר מוונציה" לצד אבנר חזקיהו. בתיאטרון באר שבע גילמה את פולי ב"אופרה בגרוש" לצד נתן דטנר. ב-1980 גילמה את התפקיד הראשי בסרטה של עידית שחורי "מעגלים של שישבת". ב-1986 עיבדה יחד עם דניאלה מיכאלי ומיכל ורד, את הספר "ציפור הנפש" למחזה, בו גם שיחקה ולאחר מכן גם בקלטת וידאו באותו השם שיצאה ב-1991.

סרטי ילדים
משנת 1991 יוצרת, עורכת, מביימת ומפיקה סרטי ילדים. ב-1992 הפיקה את קלטת הילדים שביים דן וולמן על פי ספרו של דויד גרוסמן "איתמר מטייל על קירות" בכיכובו של ירון לונדון. ב-1992 הפיקה את קלטת הילדים "מעשה בחמישה בלונים" על פי ספרה של מרים רות בכיכובם של ירון לונדון ונורית גלרון. ב-1993 הפיקה את קלטת הילדים "אצלנו בפסנתר", המבוססת על שירי הילדים של נעמי שמר בהשתתפות מיקי קם, חיים צינוביץ', משה בקר ורינת גבאי (שמר עצמה אף הופיעה בקלטת בתפקיד אורח).

בשנת 1994 הפיקה את הקלטת "שירי משחק של דתיה בן-דור (מי שטוב לו ושמח כף ימחא)" ואף שיחקה את "האחות הרעה" בשיר "מה נועלים".

ב-1995 ביימה וכתבה את הקלטת "בוא אלי פרפר נחמד" על פי שירים מאת פניה ברגשטיין, ביימה (לצד עדי בנימינוב) וכתבה את הקלטות "סבתא בישלה דייסה - 100 שירי משחק ראשונים" בכיכובם של ליא קניג, אלינור אהרון ואלברט כהן (ארגמן אף דובבה את דמותו של יוני אצביוני), הפיקה עבור דתיה בן-דור את הקלטת "דגדוגים" וביימה את קלטות הילדים "אבא עושה בושות", ו"גומות החן של זוהר" על פי ספרו של מאיר שלו. בשנת 1997 כתבה את הקלטת "מועדון גן הרקדנים", וגם כתבה וביימה את "איה פלוטו" ואת "המפוזר מכפר אז"ר" על פי ספריה של לאה גולדברג.

ב-1998 כתבה, הפיקה וערכה את הקלטת בבימויו של עדי בנימינוב "טמבולינה והפיסטוקים" בכיכובם של ליאור כלפון וציפי שביט.

ב-2004 כתבה, ערכה והפיקה את סדרת הטלוויזיה, הסרטים בובי לקס "עץ השירים" בכיכובה של מיכל צפיר ואת המחזמר "מאמא מיה" בכיכובן של שירי מימון, חני נחמיאס וציפי שביט.

בשנת 2005 כתבה, ערכה והפיקה את ה-DVD "אגם הבירבורים" בכיכובה של אגם רודברג.

ב-2006 כתבה והפיקה לצד גיל ססובר את תקליטורי ה-DVD "שורום זורום" ובשנת 2007 את "אצו רצו גמדים" על פי שיריה של מרים ילן שטקליס, ובשנת 2008 את ה-DVD "איך בוחרים שם לאחותי הקטנה" על פי שיריו של אהוד מנור, ואת ה-DVD "הסבתא של אפריים" על פי שיריה של לאה גולדברג בכיכובה של רבקה מיכאלי.

בשנת 2007 ערכה את "התנ"ך לילדים - סיפורים ושירים" בעיבודו של אפריים סידון (ארגמן אף הופיעה בסרט בתפקיד שרה).

בין השנים 1997–2005 שימשה כעורכת ומפיקה ראשית באולפני מימד. בעשור השני של המאה ה-21 משמשת גם כלקטורית בקרן הקולנוע הישראלי, כמרצה וכמגשרת.

 מוזיקה 

בשנת 1995 הלחינה לראשונה את השיר "בובתי" עבור הסרט "בוא אלי פרפר נחמד".

בשנת 2003 הלחינה עם ליאורה שלזינגר את שיר הפתיחה של "עץ השירים" (ארגמן אף גם כתבה את מילות השיר).

בשנת 2005 הלחינה עם ליאורה שלזינגר את השירים "אגם מדברת" ו"אגם מזמרת" עבור קלטת הווידאו "אגם הבירבורים".

בשנת 2007 הלחינה עם גדי גולדמן את השיר "הדוב חולה" עבור ה-DVD "אצו רצו גמדים".

 פילמוגרפיה 
+כותרתשנת יציאהפורמטעבדה כ:מעגלים של שישבת1980סרט קולנועשחקניתציפור הנפש1991וידאו ביתישחקנית, מעבדת לסרט, פזמונאית, במאיתמעשה בחמישה בלונים1992וידאו ביתימפיקה, פזמונאית, שחקנית אורחתאיתמר מטייל על קירותוידאו ביתימפיקה, פזמונאית, מדבבתאצלנו בפסנתר1993וידאו ביתימפיקהירון בעל החלונותוידאו ביתיכותבת, מפיקהוהילד הזה הוא אני1994וידאו ביתימפיקהמי שטוב לו ושמח כף ימחא (שירי משחק)וידאו ביתימפיקה, שחקנית אורחתבוא אלי פרפר נחמד1995וידאו ביתיכותבת, במאית, מלחינת משנהסבתא בישלה דייסה - 100 שירי משחק ראשוניםוידאו ביתיכותבת, במאית, מדבבתדגדוגיםוידאו ביתימפיקהאבא עושה בושות1996וידאו ביתימעבדת לסרט, במאיתגומות החן של זוהרוידאו ביתימעבדת לסרט, במאיתאיה פלוטו1997וידאו ביתיכותבת, במאיתהמפוזר מכפר אז"רוידאו ביתימעבדת לסרט, כותבת, במאיתמועדון גן הרקדניםוידאו ביתיכותבת, במאית, מתרגמת שיריםמסע הקסם הציוניסרט וידאו קצרכותבתטמבולינה והפיסטוקים1998סרט טלוויזיה, וידאו ביתיכותבת, עורכת תוכן, מפיקהג'ונגל הסיפוריםסרט טלוויזיהכותבת, עורכת תוכן, מפיקהחבורת בולדוזר1999וידאו ביתיכותבת, פזמונאית, עורכת תוכן, מפיקהמחסן השטוזים של דתיה2000וידאו ביתיעורכת תוכן, מפיקהעץ השירים2003סדרת טלוויזיהכותבת, עורכת תוכן, מפיקה, מלחינת פתיחגינת השטוזים של דתיה2006וידאו ביתיעורכת תוכן, מפיקהשורום זורום/אצו רצו גמדיםוידאו ביתיכותבת, עורכת תוכן, מלחינת משנההתנ"ך לילדים - סיפורים ושיריםוידאו ביתייוצרת, עורכת תוכן, מפיקה, שחקנית אורחתהסבתא של אפריים2007וידאו ביתיכותבת, עורכת תוכן, מפיקהאיך בוחרים שם לאחותי הקטנה?2008וידאו ביתיכותבת, עורכת תוכן, מפיקה

חיים אישיים
אם לשלושה. בתה יערה ארגמן מעצבת האופנה הופיעה במספר סדרות בנעוריה, ובנה הוא השחקן איתמר ארגמן.

קישורים חיצוניים

 רחל שיין ארגמן באתר האוזן השלישית

הערות שוליים

קטגוריה:בוגרות אוניברסיטת תל אביב: תיאטרון
קטגוריה:בוגרות תיכון קלעי (גבעתיים)
קטגוריה:בוגרי אוניברסיטת תל אביב: תיאטרון
קטגוריה:בוגרי תיכון קלעי (גבעתיים)
קטגוריה:במאי טלוויזיה ישראלים
קטגוריה:במאיות טלוויזיה ישראליות
קטגוריה:חברות להקת חיל האוויר
קטגוריה:חברי להקת חיל האוויר
קטגוריה:מפיקות טלוויזיה ישראליות
קטגוריה:מפיקות ישראליות
קטגוריה:מפיקי טלוויזיה ישראלים
קטגוריה:מפיקים ישראלים
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:תסריטאיות ישראליות
קטגוריה:תסריטאים ישראלים
קטגוריה:ישראלים שנולדו ב-1955
קטגוריה:ישראליות שנולדו ב-1955